Երվանդ Հրաչ

Երվանդ Հրաչ (Նշան Յաղուբյան) (), հայ հասարակական գործիչ, հրապարակագիր։ Վերակազմյալ հնչակյան (1921 թվականից՝ ռամկավար)։ 1912 թվականին ավարտել է Բոստոնի համալսարանի իրավաբանական ֆակուլտետը։ Հրատարակել և խմբագրել է «Արագած» (Նյու Յորք), «Պահակ» (Բոստոն), «Արոր» (Ֆրեզնո), «Ապագա» (Փարիզ), «Ժողովրդի ձայնը - Ժամանակ» (Կ. Պոլիս), «Պայքար» (Բոստոն) պարբերականները։ 1915 թվականի ապրիլի 24-ին Կ. Պոլսում պատահաբար փրկվել է ձերբակալությունից և իբրև ամերիկյան քաղաքացի վերադարձել ԱՄՆ, որտեղ հասարակական լայն գործունեություն է ծավալել. մասնակցել է կամավորական շարժման, հօգուտ աղետյալների հանգանակության կազմակերպմանը և այլն։ 1923 թվականից շրջագայել է հայ գաղթավայրերը, 1926 և 1934 թվականներին այցելել է Հայաստան։ Նպաստել է հայրենիք-սփյուռք կապերի ամրապնդմանը։

 Ծանոթագրություններ 

Կատեգորիա:Բոստոնի համալսարանի շրջանավարտներ
Կատեգորիա:Հայ հասարակական գործիչներ
Կատեգորիա:Հայ հրապարակագիրներ
Կատեգորիա:Ստեղծագործական կեղծանուններ